PATVIRTINTA Mokyklos direktoriaus 2016 m. birželio 22 d. įsakymu Nr.

**SENŲJŲ TRAKŲ KĘSTUČIO PAGRINDINĖS MOKYKLOS MOKINIŲ TĖVŲ (GLOBĖJŲ) INFORMAVIMO IR ŠVIETIMO TVARKA**

**I. BENDROSIOS NUOSTATOS**

1. Tėvų (globėjų/rūpintojų) informavimo ir švietimo tvarka (toliau vadinama — Tvarka) reglamentuoja Senųjų Trakų Kęstučio pagrindinės mokyklos mokinių ir mokinių tėvų (globėjų/rūpintojų) informavimo ir švietimo tikslą, uždavinius, bendrus reikalavimus ir organizavimą.
2. Tvarka parengta vadovaujantis Lietuvos Respublikos Švietimo įstatymo 47 straipsnio nuostatomis, mokyklos darbo tvarkos taisyklėmis bei mokyklos nuostatais.

**II. TIKSLAS**

3. Sistemingai plėtoti mokyklos ir mokinių tėvų (globėjų/rūpintojų) bendravimą ir bendradarbiavimą, teikiant informaciją apie ugdymo proceso organizavimą mokykloje, vaikų ugdymo/si poreikius, pasiekimus, pažangą, mokyklos lankymą ir elgesį, organizuojant pedagoginį ir psichologinį tėvų švietimą.

**III. UŽDAVINIAI**

4. Mokinių tėvų (globėjų/rūpintojų) informavimo uždavinys — teikti žinias apie mokykloje vykdomas pradinio, pagrindinio ir vidurinio ugdymo bei ir neformaliojo ugdymo programas, vaikų ir mokinių ugdymo(-si) rezultatus, lankomumą, elgesį, mokyklos veiklą ir veiklos rezultatus.

5. Mokinių tėvų (globėjų/rūpintojų) švietimo uždavinys — teikti pedagoginių ir psichologinių žinių, ugdant įvairaus amžiaus tarpsnio vaikus, bendrų tikslų siekimas esant probleminėms situacijoms.

**IV. INFORMACIJOS, TEIKIAMOS MOKINIŲ TĖVAMS (GLOBĖJAMS), POBŪDIS**

**6. Mokyklos mokinių tėvams teikiama informacija susijusi su:**

6.1. Lietuvos respublikos Vyriausybės, Švietimo ir mokslo ministerijos,

savivaldybės  vykdoma švietimo politika;

6.2. mokyklos nuostatų, mokyklos strateginės veiklos programos, mokyklos metinės

veiklos programos pagrindu ir mokyklos veiklos kokybės įsivertinimo išvadomis;

6.3. švietimo naujovėmis, paslaugų įvairove, ugdymo tendencijomis;

6.4. mokyklos ugdymo planu, mokymo turiniu, vertinimo sistema;

6.5. pagrindinio ugdymo pasiekimų patikrinimo organizavimo ir vykdymo tvarka;

6.6. standartizuotų testų organizavimo ir vykdymo tvarka;

6.7. mokyklos menine, sportine, kūrybine veikla;

6.8. vaikų mokymusi, lankomumu;

6.9. vaikų elgesio klausimais;

6.10. priimtais nutarimais susijusiais su vaikais (padėkos, pagyrimo raštai, papeikimai, įspėjimai, ir pan.).

**V. INFORMACIJOS TEIKIMO MOKINIŲ TĖVAMS (GLOBĖJAMS) ORGANIZAVIMAS**

7. **Mokykla:**

7.1. organizuoja bendrus tėvų susirinkimus pagal ugdymo pakopas;

7.2. organizuoja Atvirųjų durų dienas: du kartus per metus (gruodžio ir gegužės mėn.);

7.3. pateikia informaciją, susijusią su ugdymo proceso organizavimu, mokyklos internetiniame tinklalapyje (http://www.kestucio.trakai.lm.lt/), elektroniniame dienyne Tamo, lankstinukuose, stenduose, facebook paskyroje (<https://www.facebook.com/SenujuTrakuKestucioPagrindineMokykla/?fref=ts>).

8. **Klasių vadovai:**

8.1. organizuoja klasių tėvų susirinkimus (po kiekvieno pusmečio, bet ne rečiau kaip tris kartus per metus);

8.2. informuoja apie vaikų mokymąsi ir lankomumą vieną kartą per mėnesį tėvus, neturinčius galimybės prisijungti prie elektroninio dienyno ir raštu pareiškusius pageidavimą, išspausdindamas mokinio rezultatus;

8.3. likus mėnesiui iki pusmečio pabaigos, informuoja auklėtinių tėvus apie signalinius pusmečio įvertinimus;

8.4. pasibaigus pusmečiui, tėvams neturintiems galimybės pasižiūrėti elektroninio dienyno ir raštu pareiškusiems pageidavimą, išspausdina mokinio pažangumo rezultatus, pateikia informaciją apie pusmečio lankomumo rezultatus;

8.5. pasibaigus pusmečiui per 5 dienas individualiai supažindina tėvus su Mokytojų tarybos nutarimu, jei yra priimtų sprendimų dėl jų vaiko mokymosi, lankomumo, elgesio;

8.6. informuoja auklėtinių tėvus apie mokiniui skirtą padėką ar nuobaudą;

8.7. raštu informuoja auklėtinių tėvus apie renginius, susirinkimus ar kitą veiklą, kurioje jie  turėtų dalyvauti, ne vėliau kaip prieš 7 kalendorines dienas;

8.8. mobiliuoju ryšiu (žinute) informuoja mokinių tėvus apie jų vaiko nedalyvavimą pamokose;

8.9. tėvų ir klasės vadovo bendru susitarimu įvairią informaciją teikia naudodamasis kontaktiniu tėvų elektroniniu paštu, mobiliuoju telefonu;

8.10. siunčia šventinius laiškus ir padėkas šeimoms.

9. **Mokytojai:**

9.1. informuoja tėvus apie mokomojo dalyko turinį, vertinimo būdus klasių tėvų susirinkimuose;

9.2. informuoja tėvus apie vaiko mokymo(-si) pasiekimus pildydami elektroninį dienyną;

9.3. informuoja apie vaiko individualią pažangą ir pasiekimus, mokymosi spragas ir reikiamą pagalbą per Atvirųjų durų dienas arba pagal poreikį.

10. **Socialinis pedagogas:**

10.1. informuoja apie iškilusias problemas tėvus (globėjus/rūpintojus) individualiai pagal poreikį telefonu;

10.2. mokyklos internetiniame puslapyje pateikia informaciją apie organizuojamus renginius, vykdomus projektus, teikiamas konsultacijas;

10.3. mokyklos el. dienyne mokinių tėvams (globėjams/rūpintojams) rašo informacinio pobūdžio laiškus, kvietimus.

11. **Specialusis pedagogas-logopedas:**

* 1. informuoja tėvus (globėjus/rūpintojus) individualiai pagal poreikį dėl mokinių įvertinimo siekiant pritaikyti ugdymo turinį;
  2. esant reikalui individualiai informuoja tėvus (globėjus/rūpintojus) apie veiklos su pritaikyto ugdymo turinio mokinių eigą, teigiamus (neigiamus) pokyčius.

**VI. MOKINIŲ TĖVŲ (GLOBĖJŲ) ŠVIETIMO POBŪDIS BEI FORMOS**

1. **Mokinių tėvų (globėjų/rūpintojų) švietimas susijęs su:**

12.1. bendravimo ir bendradarbiavimo įgūdžių stiprinimu;

12.2. bendruoju pedagoginiu švietimu ir psichologiniu švietimu;

12.3. amžiaus tarpsnių psichologijos apžvalga;

12.4. sveikos gyvensenos propagavimu;

12.5. fizinio aktyvumo svarbos propagavimu;

12.6. tabako, alkoholio bei narkotinių medžiagų vartojimo prevencija;

12.7. mokyklos tyrimų, metinių veiklos ataskaitų pristatymu.

1. **Mokinių tėvų (globėjų/rūpintojų) švietimo formos:**

13.1. pokalbiai;

13.2. paskaitos;

13.3. bendri mokytojų ir tėvų seminarai;

13.4. edukacinės išvykos;

13.5. informaciniai lankstinukai;

13.6. konsultacinės „Tėvų dienos“;

13.7. individualus informacinis-konsultacinis švietimas;

13.8. informacija ir naudingi adresai mokyklos svetainėje.

**VII. MOKINIŲ TĖVŲ (GLOBĖJŲ) ŠVIETIMO ORGANIZAVIMAS**

14. **Mokykla:**

* 1. organizuoja konsultacines atvirų durų dienas „Tėvų dienas“;
  2. organizuoja paskaitas tėvams;
  3. organizuoja edukacines išvykas ir vakarus;
  4. organizuoja tyrimus ir pristato išvadas;
  5. vykdo pedagoginį, psichologinį tėvų švietimą tėvų susirinkimų metu;
  6. rengia informacinius lankstinukus;

15. **Klasių vadovai:**

* 1. vykdo pedagoginį, psichologinį tėvų švietimą klasių tėvų susirinkimų metu;
  2. vykdo individualią tėvų informacinę-konsultacinę veiklą;

**VIII. BAIGIAMOSIOS NUOSTATOS**

16. Siekiant užtikrinti efektyvų mokyklos ir mokinių tėvų (globėjų/rūpintojų) informavimą ir švietimą, mokinių tėvai (globėjai/rūpintojai) turi nuolat domėtis vaiko ugdymo(-si) rezultatais ir bendradarbiauti su mokyklos administracija, mokytojais, klasių vadovais, kitais specialistais, koreguojant ir kontroliuojant vaiko ugdymąsi ir elgesį.

17. Pageidavimus, pasiūlymus dėl mokinių tėvų (globėjų/rūpintojų) informavimo ar švietimo mokinių tėvai (globėjai/rūpintojai) žodžiu ar raštu gali pareikšti mokyklos direktoriui, direktoriaus pavaduotojai ugdymui, klasių vadovams, aptarti Mokyklos taryboje.

\_\_\_\_\_\_\_\_\_\_\_\_\_\_\_\_\_\_\_

PRITARTA

Mokyklos tarybos 2016-06-21

Protokolo Nr. 4